== Etymologi ==
Navnet Schweiz kommer fra [[Schwyz (kanton)|Schwyz]], der var det ene af de tre oprindelige områder i [[edsforbund]]et, og er i dag navn på en af kantonerne. I [[edsforbund]]enes krige mod [[Huset Habsburg|Habsburgerne]] spillede tropperne fra Schwyz en vigtig rolle. Samtidig havde schwyzerne en stor betydning for den europæiske forretning med lejesoldater. Efter slaget ved Sempach i 1386 blev navnet ''Swiz'' eller ''Sweiz'' legendarisk: tyske og østrigske historikere benyttede nu denne betegnelse for alle i edsforbundet. Det første vidnesbyrd om dette findes i et retsdokument fra [[Sigismund af Luxemburg|Sigismund]] i [[1415]], hvori ''Schweizere'' omtales.
Politik Organisationer